
Ministru kabineta sēdes protokollēmums

Informatīvais ziņojums "Par izdevumu pārstrukturizēšanu ilglaicīgas negatīvas ietekmes mazināšanai uz pusaudžu psihisko veselību, ko veicinājusi Covid-19 pandēmija"

· 1. Pieņemt zināšanai Veselības ministrijas sagatavotu informatīvo ziņojumu.
· 2. Atļaut Veselības ministrijai pārdalīt likumā “Par valsts budžetu 2022.gadam” prioritārā pasākuma “Pasākumi, lai samazinātu ilglaicīgu negatīvo ietekmi uz sabiedrības psihisko veselību, ko rada COVID-19 pandēmija” apakšpasākumam “Palielināt psihiskās veselības aprūpes speciālistu klātienes un attālinātu konsultāciju saņemšanas iespējas iedzīvotājiem” 2022.gadam paredzēto finansējumu Veselības ministrijas budžeta apakšprogrammas 33.16.00. “Pārējo ambulatoro veselības aprūpes pakalpojumu nodrošināšana” ietvaros, samazinot to par 935 210 euro, attiecīgi:
· 2.1. par 862 851 euro palielinot finansējumu prioritārā pasākuma “Pasākumi, lai samazinātu ilglaicīgu negatīvo ietekmi uz sabiedrības psihisko veselību, ko rada COVID-19 pandēmija” apakšpasākumam “Uzlabot bērnu un pusaudžu psihiskās veselības pakalpojumu pieejamību, attīstot pakalpojumu reģionos”, lai  paplašinātu sabiedrībā balstītos pakalpojumus pusaudžiem, kam iestājušies psihiskās veselības traucējumi;
· 2.2. par 72 359 euro palielinot finansējumu prioritārā pasākuma “Pasākumi, lai samazinātu ilglaicīgu negatīvo ietekmi uz sabiedrības psihisko veselību, ko rada COVID-19 pandēmija” apakšpasākuma “Stiprināt emocionālo, psiholoģisko, konsultatīvo atbalstu pa tālruni vai tiešsaistē, arī attālinātu konsultāciju veidā (t.sk. arī ārstniecības personu psihoemocionālo atbalstu)” jaunai aktivitātei “Pusaudžu klīnisko un veselības psihologu atbalsta konsultatīvais tālrunis”, lai  paplašinātu sabiedrībā balstītos pakalpojumus pusaudžiem, kam iestājušies psihiskās veselības traucējumi.
· 3. Jautājums par papildu finansējuma piešķiršanu Veselības ministrijai 2023.gadam un turpmāk ik gadu izskatāms Ministru kabinetā likumprojekta “Par valsts budžetu 2023.gadam” un likumprojekta “Par vidējā termiņa budžeta ietvaru 2023., 2024. un 2025.gadam” sagatavošanas un izskatīšanas procesā kopā ar visu ministriju un citu centrālo valsts iestāžu iesniegtajiem prioritāro pasākumu pieteikumiem atbilstoši valsts budžeta finansiālajām iespējām.

